section_heading: Zemljopisne karakteristike
paragraph_text: Starija europska podjela, također je poznavala tri dijela Tihame; Pješčani pojas uz more, do kojeg ne dopire nijedan planinski vadi, jer prije toga zbog visoke temperature presuši. U tom pojasu rijetke kiše padnu samo tokom ljetnih mjeseci, i to kao kratke žestoke oluje. Na malo plodnih polja, koja imaju dovoljno vlažnosti, uzgaja se proso, kukuruz i lucerna. Stanovnici rijetkih mjesta na obali, bave se uglavnom ribolovom, brodarstvom i trgovinom. Pojas pored obalnog, na visoravni od 50 do 250 metara visine, na kojem su rijetke kiše moguće od maja do septembra, i koji ima više uvjeta za ratarstvo na terasastim poljima, do kojih ipak dopiru neki vadiji planina. Taj pojas je bogatiji i gušće naseljen. Pojas dubokih dolina planinskih vadija, na nadmorskoj visini od 700 metara. To je pojas gdje vadiji tokom cijele godine imaju vodu, i tu se uzgajaju različite tropske kulture, zbog tog je najgušće naseljen.